ai4bharat/Pralekha huggingface dataset:
പാര്ലമെന്ററികാര്യ മന്ത്രാലയം
പാര്ലമെന്റിന്റെ ബജറ്റ് സമ്മേളനം അനിശ്ചിത കാലത്തേയ്ക്ക് പിരിഞ്ഞു;
മൊത്തം 18 ബില്ലുകള് ഇരുസഭകളും പാസാക്കി;
സമ്മേളനത്തില് ലോകസഭ 114 ശതമാനവും രാജ്യസഭ 90 ശതമാനവും ഉല്പാദനക്ഷമത കൈവരിച്ചു.
ജനുവരി 29 ന് ആരംഭിച്ച പാര്ലമെന്റിന്റെ ബജറ്റ് സമ്മേളനം ഇന്ന് അനിശ്ചത കാലത്തേയ്ക്ക് യോഗം പിരിഞ്ഞു.
(ബജറ്റ് സമ്മേളനത്തില് ലോകസഭയുടെ 74 സിറ്റിംഗുകളും രാജ്യസഭയുടെ 23 സിറ്റിംഗുകളും ഉണ്ടായിരുന്നതായി പാര്ലമെന്ററി കാര്യ മന്ത്രി ശ്രീ. പ്രഹ്ളാദ് ജോഷി അറിയിച്ചു. സമ്മേളനത്തിന്റെ ആദ്യഘട്ടത്തില് ലോകസഭ 12 ഉം രാജ്യസഭ 11 ഉം സിറ്റിംഗുകള് ഉണ്ടായി. രണ്ടാം ഘട്ടത്തില് ഇരുസഭകളുടേയും 12 വീതം സിറ്റിംഗുകള് ഉണ്ടായിരുന്നു. ഏപ്രില് 8 തീയതി വരെ ചേരാന് നിശ്ചയിച്ചിരുന്ന സമ്മേളനം വിവിധ സംസ്ഥാനങ്ങളിലെ നിയമസഭാ തെരഞ്ഞെടുപ്പിന്റെ പശ്ചാത്തലത്തില് ഇരുസഭകളിലേയും വിവിധ കക്ഷി നേതാക്കളുടെ ആവശ്യപ്രകാരമാണ് വെട്ടി ചുരുക്കിയത്.
പാര്ലമെന്റിന്റെ ഇരുസഭകളെയും അഭിസംബോധന ചെയ്ത രാഷ്ട്രപതിയ്ക്കുള്ള നന്ദി പ്രമേയം പാസ്സാക്കല്, കേന്ദ്ര ബജറ്റ് അവതരണം, പത്തോളം ബില്ലുകള് പാസ്സാക്കല് തുടങ്ങിയവയായിരുന്നു സഭാ സമ്മേളനത്തിന്റെ പ്രധാന സവിശേഷതകള്.
മൊത്തം 20 ബില്ലുകള്  ഈ സമ്മേളന കാലത്ത് അവതരിപ്പിച്ചു. ലോകസഭ 18 ബില്ലുകളും രാജ്യസഭ 19 ബില്ലുകളും പാസ്സാക്കി. ഇരുസഭകളും പാസ്സാക്കിയ മൊത്തം ബില്ലുകളുടെ എണ്ണം 18 ആണ്.
പാര്ലമെന്റ് പാസ്സാക്കിയ ബില്ലുകളില് പ്രധാനപ്പെട്ടവ:
2021 ലെ ഖനികളും ധാതുക്കളും  ഭേദഗതി ബില്
2021 ലെ ഇന്ഷുറന്സ്  ബില്
2021 ആര്ബിട്ടറേഷന് ആന്റ് കണ്സീവിയേഷന്  ബില്
2021 ലെ നാഷണല് ബാങ്ക് ഫോര് ഫിനാന്സിംഗ് ഇന്ഫ്രാസ്ട്രക്ച്ചര് ആന്റ് ഡെവലപ്മെന്റ് ബില്
2021 ലെ മേജര് പോര്ട്ട് അതോറിറ്റീസ് ബില്
2021 ലെ മെഡിക്കല് ടെര്മിനേഷന് ഓഫ് പ്രെഗ്നന്സി  ബില്
2021 ലെ നാഷണല് കമ്മീഷന് ഫോര് അലൈഡ് ആന്റ് ഹെല്ത്ത് പ്രൊഫഷണല്സ് ബില്
2021 ലെ ദി നാഷണല് ക്യാപിറ്റല് ടെറിട്ടറി ഓഫ് ഡല്ഹി  ബില്
ചട്ടം 193 പ്രകാരം ലോകസഭയില് 'സ്ത്രീ ശാക്തീകരണം' സംബന്ധിച്ച് ഹ്രസ്വ ചര്ച്ച നടന്നുവെങ്കിലും പൂര്ത്തിയായില്ല.
2021 ലെ മൊത്തം ബജറ്റ് സമ്മേളനത്തിലെ ഉത്പാദന ക്ഷമത ലോകസഭയുടേത് 114 ശതമാനവും രാജ്യസഭയുടേത് 90 ശതമാനവുമായിരുന്നുവെന്ന് ശ്രീ. പ്രഹ്ളാദ് ജോഷി അറിയിച്ചു.
രാജ്യരക്ഷാ മന്ത്രാലയം
ദക്ഷിണ വ്യോമ സേനയുടെ സീനിയര് എയര് സ്റ്റാഫ് ഓഫീസറായി എയര് മാര്ഷല് എസ് കെ ഇന്ദോരിയ ചുമതലയേറ്റു
എയര് മാര്ഷല് എസ്കെ ഇന്ദോരിയ ദക്ഷിണ വ്യോമ സേനയുടെ സീനിയര് എയര് സ്റ്റാഫ് ഓഫീസറായി ചുമതലയേറ്റു. 1986 ല് ഭാരതീയ വ്യോമസേനയില് കമ്മീഷന്ഡ് ഓഫിസര് ആയി നിയമിതനായ അദ്ദേഹം വിവിധതരം യുദ്ധ വിമാനങ്ങളും ട്രാന്സ്പോര്ട്ട് വിമാനങ്ങളും പറത്തിയിട്ടുണ്ട്. ക്വാളിഫൈഡ് ഫ്ളൈയിംഗ് ഇന്സ്ട്രക്ടര് കൂടിയായ അദ്ദേഹത്തിന് 5000 മണിക്കൂറിലധികം അപകട രഹിത പറക്കലിന്റെ അനുഭവ പരിജ്ഞാനവുമുണ്ട്. ഒരു പ്രമുഖ വ്യോമ സേന സ്ക്വാഡ്രന്റെ കാമാന്ഡിങ് ഓഫീസര്, ചണ്ഡീഗഡ് വ്യോമ സേന താവളത്തിന്റെ എയര് ഓഫീസര് കാമാന്ഡിങ്, ഇന്റഗ്രേറ്റഡ് ഡിഫന്സ് സര്വീസസ് ഹെഡ്ക്വാര്ട്ടേഴ്സിലെ അസിസ്റ്റന്റ് ചീഫ് ഓഫ് ഇന്റഗ്രേറ്റഡ് ഡിഫന്സ് സ്റ്റാഫ്  എന്നീ സുപ്രധാന തസ്തികകളില് അദ്ദേഹം സേവനമനുഷ്ഠിച്ചിട്ടുണ്ട്. നിലവിലെ ചുമതല ഏറ്റെടുക്കുന്നതിന് മുമ്പ് അദ്ദേഹം വ്യോമ സേന ആസ്ഥാനത്ത് അസിസ്റ്റന്റ് ചീഫ് ഓഫ് എയര് സ്റ്റാഫ് ഓപ്പറേഷന്സ്  ആയിരുന്നു. വായു സേന ആസ്ഥാനത്തു കോവിഡ് -19 ദുരിതാശ്വാസ പ്രവര്ത്തനങ്ങളും മറ്റു അനേകം ദുരന്തനിവാരണ പ്രവര്ത്തനങ്ങളും അദ്ദേഹത്തിന്റെ നേതൃത്വത്തിലാണ് ആസൂത്രണം ചെയ്തു നടപ്പാക്കിയത്.
എയര് മാര്ഷല് എസ്കെ ഇന്ദോരിയ ഇന്തോനേഷ്യയില് നിന്നും ജോയിന്റ് സ്റ്റാഫ് ആന്ഡ് കമാന്ഡ് കോഴ്സും സെക്കന്ദരാബാദിലെ കോളേജ് ഓഫ് എയര് വാര് ഫെയറില് നിന്ന് ഹയര് എയര് കമാന്ഡ് കോഴ്സും പൂര്ത്തിയാക്കിയിട്ടുണ്ട്. 1996-ല് വ്യോമ സേന മേധാവിയുടെയും 2015-ല് ആര്മിയുടെ ട്രെയിനിങ് കമാന്ഡ്, നോര്ത്തേണ് കമാന്ഡ് മേധാവി എന്നിവരില് നിന്നും അദ്ദേഹത്തിന് കമന്റേഷന് ലഭിച്ചിട്ടുണ്ട്. വിശിഷ്ട സേവനത്തിനു 2018-ല് രാഷ്ട്രപതിയില് നിന്നും അതിവിശിഷ്ട് സേവാ മെഡലും  2012-ല് വായുസേന മെഡലും  ലഭിച്ചിട്ടുണ്ട്.
(Visitor Counter : 10
പ്രധാനമന്ത്രിയുടെ ഓഫീസ്
മഹാരാഷ്ട്രയിലെ വെള്ളപ്പൊക്ക സ്ഥിതിഗതികളെകുറിച്ചു് പ്രധാനമന്ത്രി മുഖ്യമന്ത്രിയോട് സംസാരിച്ചു
പ്രധാനമന്ത്രി ശ്രീ. നരേന്ദ്ര മോദി മഹാരാഷ്ട്ര മുഖ്യമന്ത്രി ശ്രീ. ഉദ്ധവ് താക്കറെയുമായി സംസാരിച്ചു. കനത്ത മഴയുടെയും, വെള്ളപ്പൊക്കത്തിന്റെയും പശ്ചാത്തല ത്തിൽ സംസ്ഥാനത്തിന്റെ ചില ഭാഗങ്ങളിലെ സ്ഥിഗതി കൾ ചർച്ച ചെയ്തു
ഒരു ട്വീറ്റിൽ പ്രധാനമന്ത്രി പറഞ്ഞു : "മഹാരാഷ്ട്ര മുഖ്യമന്ത്രി ശ്രീ ഉദ്ദവ് താക്കറെയോട് സംസാരിച്ചു. കനത്ത മഴയും വെള്ളപ്പൊക്കവും മൂലം മഹാരാഷ്ട്ര യുടെ ചില ഭാഗങ്ങളിൽ ഉണ്ടായിട്ടുള്ള സ്ഥിതിഗതികൾ ചർച്ച ചെയ്തു. സാഹചര്യം ലഘൂകരിക്കാൻ കേന്ദ്രത്തി ന്റെ എല്ലാ പിന്തുണയും ഉറപ്പ് നൽകി. എല്ലാവരുടെയും സുരക്ഷയ്ക്കും ക്ഷേമത്തിനായി പ്രാർത്ഥിക്കുന്നു.
വാണിജ്യ വ്യവസായ മന്ത്രാലയം
പണപ്പെരുപ്പം 2.45 ശതമാനമായികുറഞ്ഞു
രാജ്യത്ത്മൊത്തവിലസൂചികയെആധാരമാക്കിയുള്ള പണപ്പെരുപ്പംമേയ്മാസത്തില് 2.45 ശതമാനമായികുറഞ്ഞു. കഴിഞ്ഞ രണ്ട് വര്ഷത്തിനിടെയിലെഏറ്റവുംകുറഞ്ഞ നിരക്കാണിത്. 3.07 ശതമാനമായിരുന്നുഏപ്രില്മാസത്തെ നിരക്ക്. കഴിഞ്ഞ വര്ഷം 4.78 ശതമാനമായിരുന്നു. ഭക്ഷ്യ വസ്തുക്കള്, ഇന്ധനം മുതലായവയുടെവിലയിലുണ്ടായകുറവാണ് പണപ്പെരുപ്പ നിരക്ക് കുറയാന് ഇടയാക്കിയത്.
(ND/MRD
ഉപരാഷ്ട്രപതിയുടെ കാര്യാലയം
താൻ ഏറ്റവും ആരാധിക്കുന്ന നേതാവാണ് സർദാർ വല്ലഭായി പട്ടേലെന്നു ഉപരാഷ്ട്രപതി
ഇന്ത്യയുടെ ഏകീകരണത്തിന് നേതൃത്വം വഹിച്ച സർദാർ വല്ലഭായി പട്ടേലിന്റെ ജന്മ വാർഷിക ദിനത്തിൽ ഉപരാഷ്ട്രപതി ശ്രീ എം. വെങ്കയ്യനായിഡു അദ്ദേഹത്തിന് ആദരാഞ്ജലികൾ അർപ്പിച്ചു. തന്റെ ഏറ്റവും ആരാധ്യനായ നേതാവാണ് വല്ലഭായ് പട്ടേലെന്നു ഉപരാഷ്ട്രപതി തന്റെ ഫേസ്ബുക്ക് പോസ്റ്റിൽ കുറിച്ചു.
ഇന്ത്യയുടെ ഏകീകരണമെന്ന മഹത്തായ നേട്ടത്തിന് സർദാർ വല്ലഭായ് പട്ടേൽ നടത്തിയ ശ്രമങ്ങളെ അദ്ദേഹം പുകഴ്ത്തി. ഒരു സന്നിഗ്ദ്ധ ഘട്ടത്തിൽ, തന്റെ ബുദ്ധിശക്തി, നൈപുണ്യം, മനോദൃഢത, പ്രവർത്തന പരിചയം എന്നിവ കൊണ്ട് സർദാർ പട്ടേൽ എങ്ങനെയാണ് രാജ്യത്തിന്റെ അതിർത്തിയുടെ ഐക്യവും സമഗ്രതയും കാത്തു സൂക്ഷിച്ചതെന്ന് ഉപരാഷ്ട്രപതി വിശദമാക്കി. സൂക്ഷ്മമായ ആസൂത്രണം, ഉടമ്പടികൾ, ഉപദേശം, തന്ത്രപരമായ നീക്കങ്ങൾ എന്നിവയിലൂടെ എല്ലാ പ്രവിശ്യകളെയും ഒരുമിച്ച് ചേർത്ത സർദാർ പട്ടേൽ, ആധുനിക ചരിത്രത്തിലെ ഏറ്റവും മഹത്തായ നേട്ടങ്ങളിൽ ഒന്നായ ഇന്ത്യയുടെ ഏകീകരണം സാധ്യമാക്കിയതായി ഉപരാഷ്ട്രപതി പറഞ്ഞു.
ഓൾ ഇന്ത്യ സിവിൽ സർവീസസ് സ്ഥാപിച്ചതാണ് സർദാർ വല്ലഭായി പട്ടേലിന്റെ മറ്റൊരു മികച്ച സംഭാവനയെന്ന് അദ്ദേഹം അഭിപ്രായപ്പെട്ടു. ഇന്ത്യയുടെ ഐക്യവും അഖണ്ഡതയും കാത്തുസൂക്ഷിക്കാൻ ഉള്ള ഒരു ഉരുക്ക് ചട്ടയായാണ് ഓൾ ഇന്ത്യ സിവിൽ സർവീസസിനെ സർദാർ പട്ടേൽ വിഭാവനം ചെയ്തതെന്ന് അദ്ദേഹം പറഞ്ഞു.
ഇന്ത്യയുടെ വിഭജനകാലത്ത് ആഭ്യന്തരമന്ത്രി എന്ന നിലയിൽ, രാജ്യത്തിന്റെ ആഭ്യന്തര സ്ഥിരത കാത്തുസൂക്ഷിക്കാൻ അദ്ദേഹം നടത്തിയ ശ്രമങ്ങളാണ് 'ഇന്ത്യയുടെ ഉരുക്ക് മനുഷ്യൻ' എന്ന പദവിക്ക് അദ്ദേഹത്തെ അർഹനാക്കിയതെന്നും ശ്രീ. എം വെങ്കയ്യ നായിഡു പരാമർശിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 50.86 കോടി പിന്നിട്ടു
രാജ്യത്തെ രോഗമുക്തി നിരക്ക് 97.4% എന്ന ഏറ്റവുമുയർന്ന നിലയിൽ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 35,499 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 1.26%
പ്രതിദിന രോഗസ്ഥിരീകരണ നിരക്ക്  കഴിഞ്ഞ 14 ദിവസമായി 3 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 50.86 കോടി പിന്നിട്ടു. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 58,79,068 സെഷനുകളിലൂടെ ആകെ 50,86,64,759 ഡോസ് വാക്സിൻ നൽകി. കഴിഞ്ഞ 24 മണിക്കൂറിനുള്ളിൽ 16,11,590 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,03,32,881
രണ്ടാം ഡോസ് 79,82,037
മുന്നണിപ്പോരാളികൾ
ഒന്നാം ഡോസ് 1,82,17,136
രണ്ടാം ഡോസ് 1,17,58,909
18-44 പ്രായപരിധിയിലുള്ളവർ
ഒന്നാം ഡോസ് 17,67,66,853
രണ്ടാം ഡോസ് 1,20,24,776
45-59 പ്രായപരിധിയിലുള്ളവർ
ഒന്നാം ഡോസ് 11,18,71,679
രണ്ടാം ഡോസ് 4,26,95,084
60നുമേൽ പ്രായമുള്ളവർ
ഒന്നാം ഡോസ് 7,84,79,044
രണ്ടാം ഡോസ് 3,85,36,360
ആകെ 50,86,64,759
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
ദേശീയ രോഗമുക്തി നിരക്ക് 97.4% ആയി. മഹാമാരി ആരംഭിച്ചതിനുശേഷം രോഗമുക്തിനിരക്കിലുണ്ടായ ഏറ്റവും വലിയ വർധനയാണിത്.
രാജ്യത്താകെ ഇതുവരെ 3,11,39,457 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 39,686 പേർ സുഖം പ്രാപിച്ചു.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 35,499 പേർക്കാണ്.
തുടർച്ചയായ 43-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 4,02,188 പേരാണ്. ഇത് രാജ്യത്തെ ആകെ രോഗബാധിതരുടെ 1.26% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 13,71,871 പരിശോധനകൾ നടത്തി. ആകെ 48 കോടിയിലേറെ  പരിശോധനകളാണ് ഇന്ത്യയിൽ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.35 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.59 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 63-ാം ദിവസവും 5 ശതമാനത്തിൽ താഴെ തുടരുന്നു.
പ്രധാനമന്ത്രിയുടെ ഓഫീസ്
ജൂലൈ 13 ന് ടോക്കിയോ ഒളിമ്പിക്സിന് പുറപ്പെടുന്ന ഇന്ത്യൻ അത്ലറ്റുകളുമായി പ്രധാനമന്ത്രി ആശയവിനിമയം നടത്തും
ടോക്കിയോ ഒളിമ്പിക്സിന് പുറപ്പെടുന്ന ഇന്ത്യൻ അത്ലറ്റുകളുടെ സംഘവുമായി പ്രധാനമന്ത്രി ശ്രീ നരേന്ദ്ര മോദി ജൂലൈ 13 ന് വൈകുന്നേരം 5 മണിക്ക് വീഡിയോ കോൺഫറൻസിംഗ് വഴി ആശയവിനിമയം നടത്തും
ഗെയിമുകളിൽ പങ്കെടുക്കുന്നതിന് മുമ്പായി അത്ലറ്റുകളെ പ്രചോദിപ്പിക്കുന്നതിനുള്ള ശ്രമമാണ് പ്രധാനമന്ത്രിയുടെ ഇടപെടൽ. ടോക്കിയോ -2020 ൽ ഇന്ത്യയുടെ സംഘത്തെ സുഗമമാക്കുന്നതിനുള്ള തയ്യാറെടുപ്പുകൾ അദ്ദേഹം അടുത്തിടെ അവലോകനം ചെയ്തിരുന്നു. ചില കായികതാരങ്ങളുടെ പ്രചോദനാത്മക യാത്രകളെക്കുറിച്ചും അദ്ദേഹം മാൻ കി ബാത്തിൽ ചർച്ച ചെയ്തിരുന്നു, കൂടാതെ രാജ്യത്തെ മുന്നോട്ട് വരാനും അവരെ പൂർണ്ണഹൃദയത്തോടെ പിന്തുണയ്ക്കാനും പ്രേരിപ്പിച്ചു.
പരിപാടിയിൽ യുവജനകാര്യ കായിക മന്ത്രി ശ്രീ അനുരാഗ് താക്കൂർ പങ്കെടുക്കും. യുവജനകാര്യ കായിക സഹമന്ത്രി ശ്രീ. ശ്രീ നിസിത് പ്രമാണിക്, നിയമമന്ത്രി ശ്രീ കിരൺ റിജിജു തുടങ്ങിയവതുടങ്ങിയവർ പങ്കെടുക്കും.
ഇന്ത്യൻ സംഘത്തെക്കുറിച്ച്
ഇന്ത്യയിൽ നിന്ന് 18 കായിക വിഭാഗങ്ങളിലായി 126 അത്ലറ്റുകൾ ടോക്കിയോയിലേക്ക് പോകും. ഏതൊരു ഒളിമ്പിക്സിലേക്കും ഇന്ത്യ അയയ്ക്കുന്ന ഏറ്റവും വലിയ സംഘമാണിത്. ഇന്ത്യ പങ്കെടുക്കുന്ന 18 കായിക വിഭാഗങ്ങളിലുടനീളമുള്ള മൊത്തം 69 ഇവന്റുകൾ രാജ്യത്തെ എക്കാലത്തെയും ഉയർന്ന മത്സരമാണ്.
പങ്കാളിത്തത്തിന്റെ കാര്യത്തിൽ ശ്രദ്ധേയമായ നിരവധി ആദ്യത്തേത് ഉണ്ട്. ചരിത്രത്തിൽ ആദ്യമായി ഇന്ത്യയിൽ നിന്നുള്ള ഒരു ഫെൻസർ  ഒളിമ്പിക് ഗെയിംസിന് യോഗ്യത നേടി. ഒളിമ്പിക് ഗെയിംസിന് യോഗ്യത നേടിയ ഇന്ത്യയിൽ നിന്നുള്ള ആദ്യ വനിതാ നാവികനാണ് നേത്ര കുമാനൻ. നീന്തലിൽ ‘എ’ യോഗ്യതാ നിലവാരം നേടി ഒളിമ്പിക് ഗെയിംസിന് യോഗ്യത നേടിയ ഇന്ത്യയിൽ നിന്നുള്ള ആദ്യത്തെ നീന്തൽകാരനാണ് സജൻ പ്രകാശും ശ്രീഹരി നടരാജും.
ആഭ്യന്തരകാര്യ മന്ത്രാലയം
നമ്മുടെ രാജ്യത്തെ നെയ്ത്തുകാരുടെ സമഗ്രവികസനത്തിന് മോദി സർക്കാർ പ്രതിജ്ഞാബദ്ധമാണെന്ന് കേന്ദ്ര ആഭ്യന്തരമന്ത്രി അമിത് ഷാ
(“നമ്മുടെ രാജ്യത്തെ നെയ്ത്തുകാരുടെ സമഗ്രവികസനത്തിന് മോദി സർക്കാർ പ്രതിജ്ഞാബദ്ധമാണെന്ന്" കേന്ദ്ര ആഭ്യന്തരമന്ത്രി അമിത് ഷാ പറഞ്ഞു. ഇതാദ്യമായി 2014 ന് ശേഷം നമ്മുടെ കഠിനാധ്വാനികളായ നെയ്ത്തുകാരുടെ യഥാർത്ഥ കഴിവുകൾ പരിപോഷിപ്പിക്കപ്പെടുകയും അർഹമായ പ്രാധാന്യം അവർക്കു ലഭിക്കുകയും ചെയ്യുന്നതായി അദ്ദേഹം ട്വിറ്ററില് കുറിച്ചു. "അവർക്ക് കൂടുതൽ പ്രോത്സാഹനം നല്കുന്നതിനും രാജ്യത്തിൻറെ വികസനത്തിന്റെ മുഖ്യധാരയിലേക്ക് അവരെ കൈപിടിച്ച് ഉയർത്താനും, 2015 മുതൽ ആഗസ്റ്റ് 7 ദേശീയ കൈത്തറി ദിനമായി പ്രധാനമന്ത്രി നരേന്ദ്ര മോദി പ്രഖ്യാപിച്ചു"
“ലോക്കൽ ഫോർ വോക്കൽ” എന്ന പ്രധാനമന്ത്രി മോദിയുടെ മന്ത്രം തീർച്ചയായും കൈത്തറി മേഖലയുടെ മനോവീര്യം വർധിപ്പിക്കുമെന്ന് കേന്ദ്ര ആഭ്യന്തര മന്ത്രി ഊന്നിപ്പറഞ്ഞു. പ്രധാനമന്ത്രി നരേന്ദ്ര മോദിയുടെ സ്വാശ്രയ സ്വപ്നം സാക്ഷാത്കരിക്കാൻ “ലോക്കൽ ഫോർ വോക്കൽ” എന്ന ആശയത്തെ പിന്തുണയ്ക്കുമെന്ന് നമുക്ക് ഓരോരുത്തർക്കും പ്രതിജ്ഞയെടുക്കാമെന്നും ശ്രീ അമിത് ഷാ കൂട്ടിച്ചേര്ത്തു.
പ്രധാനമന്ത്രിയുടെ ഓഫീസ്
രാജസ്ഥാൻ സംസ്ഥാന ദിനത്തിൽ പ്രധാനമന്ത്രിയുടെ ആശംസ
പ്രധാനമന്ത്രി ശ്രീ നരേന്ദ്ര മോദി സംസ്ഥാന രൂപീകരണ ദിനത്തിൽ രാജസ്ഥാനിലെ ജനങ്ങൾക്ക് ആശംസകൾ നേർന്നു.
("സമ്പന്നമായ സംസ്കാരത്തിനും മഹത്തായ പൈതൃകത്തിനും പേരുകേട്ട രാജസ്ഥാനിലെ എല്ലാ സഹോദരീ സഹോദരന്മാർക്കും രാജസ്ഥാൻ ദിനത്തിൽ അനേകം ആശംസകൾ നേരുന്നു. " പ്രധാനമന്ത്രി ട്വിറ്ററിൽ കുറിച്ചു.
രാസവസ്തു, രാസവളം മന്ത്രാലയം
റെംഡെസിവിറിന്റെ കേന്ദ്ര വിഹിതം നിർത്തലാക്കാൻ ഗവണ്മെന്റ് തീരുമാനിച്ചു
റെംഡെസിവിര് ഉത്പാദനം പത്തിരട്ടി വര്ധിച്ചു
രാജ്യത്തിന് ആവശ്യത്തിന് റെംഡെസിവിര് ഉണ്ട്; വിതരണം ആവശ്യത്തേക്കാള് കൂടുതല്
റെംഡെസിവിറിന്റെ 50 ലക്ഷം വിയലുകളുടെ അവശ്യ ശേഖരം പരിപാലിക്കണം
രാജ്യത്തു് റെംഡെസിവിറിന്റെ ഉത്പാദനം 2021 ഏപ്രില് 11 ലെ 33,000 വിയലുകളില് നിന്ന് പ്രതിദിനം 3,50,000 വിയലുകലെന്ന നിരക്കിൽ പത്ത് ഇരട്ടി വര്ദ്ധിച്ചതായി കേന്ദ്ര രാസവസ്തു -രാസവള സഹമന്ത്രി ശ്രീ മന്സുഖ് മാണ്ഡവ്യ അറിയിച്ചു.
ഒരു മാസത്തിനുള്ളില് റെംഡെസിവിര് ഉല്പാദിപ്പിക്കുന്ന പ്ലാന്റുകളുടെ എണ്ണം 20 ല് നിന്ന് 60 ആയി ഗവണ്മെന്റ് വര്ദ്ധിപ്പിച്ചിട്ടുണ്ടെന്നും മന്ത്രി അറിയിച്ചു. ആവശ്യകതയേക്കാള് വളരെ കൂടുതലാണ് വിതരണമെന്നതിനാൽ , ഇപ്പോള് രാജ്യത്തിന് വേണ്ടത്ര റെംഡെസിവിര് ഉണ്ടെന്നും അദ്ദേഹം പറഞ്ഞു.
സംസ്ഥാനങ്ങള്ക്ക് കേന്ദ്രം റെംഡെസിവര് അനുവദിക്കുന്നത് നിർത്തലാക്കാൻ ഗവണ്മെന്റ് തീരുമാനിച്ചതായി ശ്രീ മാണ്ഡവ്യപറഞ്ഞു. രാജ്യത്ത് റെംഡെസിവിറിന്റെ ലഭ്യത തുടര്ച്ചയായി നിരീക്ഷിക്കാന് അദ്ദേഹം ദേശീയ ഔഷധ വിലനിര്ണയ സമിതി, സിഡിഎസ്കോ എന്നിവയോട് നിര്ദ്ദേശിച്ചു.
അടിയന്തര ആവശ്യങ്ങള്ക്കുള്ള ശേഖരമായി നിലനിര്ത്താന് 50 ലക്ഷം വിയൽ റെംഡെസിവിര് വാങ്ങാനും കേന്ദ്ര ഗവണ്മെന്റ് തീരുമാനിച്ചതായി അദ്ദേഹം അറിയിച്ചു.
(...............
പ്രധാനമന്ത്രിയുടെ ഓഫീസ്
ഇന്ത്യ-ഫിൻലാൻഡ് വെർച്വൽ ഉച്ചകോടിയിൽ പ്രധാനമന്ത്രിയുടെ പ്രാരംഭ പരാമർശങ്ങൾ
എക്സലൻസി,
നമസ്ക്കാരം !
നിങ്ങളുടെ അഭിപ്രായങ്ങൾക്ക് വളരെ നന്ദി.
എക്സലൻസി,
കൊവിഡ്-19 മൂലം ഫിൻലൻഡിലുണ്ടായ ജീവഹാനിയിൽ ഇന്ത്യയ്ക്ക് വേണ്ടി ഞാൻ ആത്മാർത്ഥമായി അനുശോചനം രേഖപ്പെടുത്തുന്നു. ഈ പകർച്ചവ്യാധി കാര്യക്ഷമമായി കൈകാര്യം ചെയ്തു. അതിന് ഞാൻ നിങ്ങളെ അഭിനന്ദിക്കുന്നു.
എക്സലൻസി,
ഈ പകർച്ചവ്യാധിയുടെ കാലത്ത്, ഇന്ത്യ തങ്ങളുടെ ആഭ്യന്തര മേഖലയെയും ലോകത്തിന്റെ ആവശ്യങ്ങളെയും ശ്രദ്ധിച്ചു. കഴിഞ്ഞ വർഷം 150 ലധികം രാജ്യങ്ങളിലേക്ക് നാം മരുന്നുകളും മറ്റ് അവശ്യ വസ്തുക്കളും അയച്ചു. അടുത്തിടെ, 70 ഓളം രാജ്യങ്ങളിൽ ഇന്ത്യയിൽ നിർമ്മിച്ച 58 ദശലക്ഷത്തിലധികം ഡോസ് വാക്സിനുകൾ നാം വിതരണം ചെയ്തു. നമ്മുടെ കഴിവിന്റെയത്ര മുഴുവൻ മനുഷ്യരാശിയേയും പിന്തുണയ്ക്കുന്നത് നാം തുടരുമെന്ന് ഞാൻ നിങ്ങൾക്ക് ഉറപ്പ് നൽകുന്നു.
എക്സലൻസി,
ഇന്ത്യയും, ഫിൻലൻഡും നിയമാധിഷ്ഠിത വ്യവസ്ഥയെ അടിസ്ഥാനമാക്കിയുള്ളതും സുതാര്യവും മാനവികവും ജനാധിപത്യപരവുമായ ആഗോള ക്രമത്തിൽ ഒരുപോലെ വിശ്വസിക്കുന്നു. സാങ്കേതികവിദ്യ, നവീകരണം, ശുദ്ധ ഊർജ്ജം, പരിസ്ഥിതി, വിദ്യാഭ്യാസം തുടങ്ങിയ മേഖലകളിൽ ഇരു രാജ്യങ്ങൾക്കും ശക്തമായ സഹകരണമുണ്ട്. കോവിഡിനാന്തര കാലഘട്ടത്തിൽ ആഗോള സാമ്പത്തിക വീണ്ടെടുക്കലിന് എല്ലാ മേഖലകളും വളരെ പ്രധാനപ്പെട്ടവയാണ്. ശുദ്ധ ഊർജ്ജ മേഖലയിലെ ആഗോള നേതാവാണ് ഫിൻലൻഡ്, കൂടാതെ ഇന്ത്യയിലെ ഒരു പ്രധാന പങ്കാളി കൂടിയാണ്. കാലാവസ്ഥയെക്കുറിച്ച് നിങ്ങൾ ആശങ്ക പ്രകടിപ്പിക്കുമ്പോഴെല്ലാം, ഞാൻ ചിലപ്പോഴൊക്കെ നമ്മുടെ സുഹൃത്തുക്കളോട് തമാശയായി പറയാറുണ്ട്. നാം പ്രകൃതിയോട് വളരെയധികം അനീതി ചെയ്തിട്ടുണ്ട്, പ്രകൃതിക്കും ദേഷ്യമുണ്ട്, ഇന്ന് നാമെല്ലാവരും മുഖംമൂടികൾക്ക് പിന്നിൽ മുഖം മറയ്ക്കാൻ നിർബന്ധിതരാകുന്നു. ഇന്ത്യയിലെ കാലാവസ്ഥാ ലക്ഷ്യങ്ങൾ കൈവരിക്കുന്നതിനായി നാം ഉയർന്ന ലക്ഷ്യങ്ങൾ വെച്ചിട്ടുണ്ട്. പുനരുപയോഗ ഊർജ്ജത്തിൽ, 2030 ഓടെ 450 ജിഗാവാട്ട് സ്ഥാപിത ശേഷി നാം ലക്ഷ്യമിടുന്നു. അന്താരാഷ്ട്ര സഹകരണം വർദ്ധിപ്പിക്കുന്നതിനായി അന്താരാഷ്ട്ര സൌരോർജ്ജ സഖ്യം , ദുരന്ത പ്രതിരോധ നിർമ്മിതിക്കായുള്ള കൂട്ടായ്മ  എന്നിവയ്ക്കായും ഞങ്ങൾ മുൻകൈയെടുത്തു. ഐഎസ്എയിലും സിഡിആർഐയിലും ചേരാൻ ഞാൻ ഫിൻലൻഡിനോട് അഭ്യർത്ഥിക്കുന്നു. ഈ അന്താരാഷ്ട്ര സ്ഥാപനങ്ങൾ ഫിൻലൻഡിന്റെ വൈദഗ്ധ്യത്തിൽ നിന്ന് വളരെയധികം പ്രയോജനം ചെയ്യും.
എക്സലൻസി,
പുതിയതും ഉയർന്നുവരുന്നതുമായ സാങ്കേതികവിദ്യകൾ, ഡിജിറ്റൽ അടിസ്ഥാനസൌകര്യം, വിദ്യാഭ്യാസം, നൈപുണ്യ വികസനം എന്നീ മേഖലകളിലും ഫിൻലൻഡിന് ഒരു സുപ്രധാന സ്ഥാനമുണ്ട്. ഈ മേഖലകളിലെല്ലാം സഹകരണത്തിനുള്ള സാധ്യതയുണ്ട്. ഐസിടി, മൊബൈൽ ടെക്നോളജി, ഡിജിറ്റൽ വിദ്യാഭ്യാസം എന്നീ മേഖലകളിൽ ഇന്ന് ഞങ്ങൾ ഒരു പുതിയ പങ്കാളിത്തം പ്രഖ്യാപിക്കുന്നതിൽ ഞാൻ സന്തുഷ്ടനാണ്. നമ്മുടെ വിദ്യാഭ്യാസ മന്ത്രാലയവും ഉന്നതതല സംഭാഷണം ആരംഭിക്കുകയാണ്. ഇന്നത്തെ ഉച്ചകോടി ഇന്ത്യ-ഫിൻലാൻഡ് ബന്ധങ്ങളുടെ വികാസത്തെ കൂടുതൽ ത്വരിതപ്പെടുത്തുമെന്ന് ഞാൻ പ്രതീക്ഷിക്കുന്നു.
എക്സലൻസി,
ഇന്നത്തെ നമ്മുടെ ആദ്യ യോഗമാണ്. നമുക്ക് നേരിൽ കണ്ടുമുട്ടാൻ കഴിയട്ടെ എന്ന് ആഗ്രഹിക്കുന്നു. എന്നാൽ കഴിഞ്ഞ ഒരു വർഷം മുതൽ, സാങ്കേതികവിദ്യയുടെ സഹായത്തോടെ ഫലത്തിൽ കണ്ടുമുട്ടുകയാണ് നാമെല്ലാവരും. എന്നാൽ പോർച്ചുഗലിൽ നടക്കാനിരിക്കുന്ന ഇന്ത്യ-യൂറോപ്യൻ യൂണിയൻ ഉച്ചകോടിയിലും ഡെൻമാർക്കിലെ ഇന്ത്യ-നോർഡിക് ഉച്ചകോടിയിലും കൂടിക്കാഴ്ച നടത്താൻ നമുക്ക് ഉടൻ അവസരം ലഭിക്കുമെന്നതിൽ ഞാൻ സന്തുഷ്ടനാണ്. ഇന്ത്യ സന്ദർശിക്കാൻ ഞാൻ നിങ്ങളെ ക്ഷണിക്കുന്നു. നിങ്ങൾക്ക് സൗകര്യപ്രദമാകുമ്പോഴെല്ലാം ദയവായി ഇന്ത്യയിലേക്ക് വരിക. എന്റെ പ്രാരംഭ പരാമർശങ്ങൾ ഉപസംഹരിക്കട്ടെ, അടുത്ത യോഗത്തിൽ നമുക്ക് കൂടുതൽ ചർച്ച ചെയ്യാം.
വളരെ നന്ദി.
രാഷ്ട്രപതിയുടെ കാര്യാലയം
ഇന്ത്യൻ കരസേന ജനറൽ പദവി , ജനറൽ പ്രഭു റാം ശർമ്മയ്ക്ക് രാഷ്ട്രപതി സമ്മാനിച്ചു
നേപ്പാളി കര സേനാ തലവൻ ജനറൽ പ്രഭു റാം ശർമയ്ക്ക്, ഇന്ത്യൻ കരസേന ജനറൽ ഓണററി പദവി, രാഷ്ട്രപതി ശ്രീ രാം നാഥ് കോവിന്ദ് സമ്മാനിച്ചു.
രാഷ്ട്രപതി ഭവനിൽ ഇന്ന്  നടന്ന പ്രത്യേക ചടങ്ങിലായിരുന്നു ബഹുമതി സമ്മാനിച്ചത്.
ബഹുമതി പത്രം കാണുന്നതിനായി ഇവിടെ ക്ലിക്ക് ചെയ്യുക:
പ്രത്യേക സേവനങ്ങളും ഫീച്ചറുകളും
ഖേലോ ഇന്ത്യ വനിതാ വുഷു ദക്ഷിണ മേഖലാ ലീഗ് കോഴിക്കോട്ട് തുടങ്ങി
തിരുവനന്തപുരം : 28 നവംബര് , 2022
ഖേലോ ഇന്ത്യ വനിതാ വുഷു ലീഗ് ദക്ഷിണ മേഖലാ മത്സരം കോഴിക്കോട് വി കെ മേനോൻ ഇൻഡോർ സ്റ്റേഡിയത്തിൽ ഇന്ന് ആരംഭിച്ചു. തമിഴ്നാട്, ആന്ധ്രാപ്രദേശ്, കർണാടക, ഗോവ, ഒഡീഷ, തെലങ്കാന, ലക്ഷദ്വീപ്, പോണ്ടിച്ചേരി, ആതിഥേയ കേരളം എന്നിവിടങ്ങളിൽ നിന്നുള്ള 700-ഓളം കളിക്കാരും ഒഫീഷ്യലുകളും ഈ നാലു ദിവസത്തെ ലീഗിൽ  പങ്കെടുക്കുന്നു.
കോഴിക്കോട് ജില്ലാ സ്പോർട്സ് കൗൺസിൽ പ്രസിഡന്റും മുൻ മേയറുമായ ശ്രീ ഒ രാജഗോപാലൻ ഉദ്ഘാടന ചടങ്ങിൽ മുഖ്യാതിഥിയായിരുന്നു. വുഷു അസോസിയേഷൻ ഓഫ് ഇന്ത്യയുടെ സിഇ ഒ ശ്രീ. സുഹേൽ അഹമ്മദ് യോഗത്തിൽ അധ്യക്ഷത വഹിച്ചു.
--ND--
(Visitor Counter : 98
ശാസ്ത്ര സാങ്കേതിക മന്ത്രാലയം
എല്ലാ മേഖലകളിലും ശാസ്ത്രം, സാങ്കേതികവിദ്യ നൂതനാശയങ്ങൾ എന്നിവയിലൂടെ ഏതാനും വർഷങ്ങൾ കൊണ്ട് ഇന്ത്യ, ലോകത്തെ ഏറ്റവും പ്രധാന സമ്പദ് വ്യവസ്ഥകളിൽ ഒന്നായി മാറും : നീതി ആയോഗ് വൈസ് ചെയർമാൻ
കോവിഡാനന്തര സ്വാധീനങ്ങളെ എത്രയും പെട്ടെന്ന് മറികടന്ന്, എല്ലാ മേഖലകളിലും ശാസ്ത്രം, സാങ്കേതികവിദ്യ, നൂതനാശയങ്ങൾ എന്നിവയിലൂടെ ഏതാനും വർഷങ്ങൾക്കുള്ളിൽ ഇന്ത്യ ലോകത്തെ പ്രധാന സമ്പദ് വ്യവസ്ഥകളിൽ ഒന്നായി മാറും എന്ന് നീതി ആയോഗ് വൈസ് ചെയർമാൻ ഡോ. രാജീവ് കുമാർ അഭിപ്രായപ്പെട്ടു.ശാസ്ത്ര സാങ്കേതിക വകുപ്പ് 50 വർഷങ്ങൾ പൂർത്തിയാക്കുന്ന അവസരത്തിൽ സംഘടിപ്പിച്ച വെബിനാറിൽ സംസാരിക്കുകയായിരുന്നു അദ്ദേഹം.
മഹാമാരി, പല കാര്യങ്ങളെയും മാറ്റുകയും പുതിയ രീതിയിൽ കാര്യങ്ങൾ ചെയ്യാൻ കാണിച്ചുതരികയും ചെയ്തു.ഇവയിൽ പലതും കോവിഡാനന്തര ലോകത്ത് നിലനിൽക്കും.കോവിഡിന് ശേഷം ഒരു നൂതനാശയ സമ്പദ് വ്യവസ്ഥ നമുക്ക് ആവശ്യമാണെന്നും അദ്ദേഹം അഭിപ്രായപ്പെട്ടു.
കോവിഡാനന്തര സാമ്പത്തിക വ്യവസ്ഥ ആദ്യ പാദത്തിനു ശേഷം ഇപ്പോൾ പുനരുജ്ജീവന പാതയിലാണ്. അടുത്ത ഏതാനും പാദങ്ങൾ കഴിയുമ്പോൾ ഇന്ത്യൻ സമ്പദ് വ്യവസ്ഥ പൂർവ്വസ്ഥിതി കൈവരിക്കും.അടുത്ത 20- 30 വർഷങ്ങൾ കൊണ്ട് ശരാശരി 7 -8 ശതമാനം വളർച്ച കൈവരിച്ച്, 2047 ഓടെ ലോകത്തെ ഏറ്റവും വലിയ മൂന്നാമത്തെ സമ്പത്ത് ശക്തിയായി ഇന്ത്യ മാറുമെന്നും ഡോ. രാജീവ് കുമാർ പറഞ്ഞു.
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.28 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.28 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
19.18 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
കേന്ദ്ര മന്ത്രി ശ്രീ ജ്യോതിരാദിത്യ എം സിന്ധ്യയുടെ ഇന്ത്യയിലെ വിമാനയാത്രയുടെ ജനാധിപത്യവൽക്കരണത്തെക്കുറിച്ചുള്ള ലേഖനം പിഎംഒ പങ്കുവെച്ചു
ഇന്ത്യയിലെ വിമാനയാത്രയുടെ ജനാധിപത്യവൽക്കരണത്തെക്കുറിച്ചുള്ള കേന്ദ്ര മന്ത്രി ജ്യോതിരാദിത്യ എം സിന്ധ്യയുടെ ഒരു ലേഖനം പ്രധാനമന്ത്രി ഓഫീസ് പങ്കിട്ടു.
പിഎംഒ ട്വീറ്റ് ചെയ്തു:
‘ഇന്ത്യയിൽ, വിമാനയാത്രയുടെ ജനാധിപത്യവൽക്കരണം’ കേന്ദ്രമന്ത്രി ജ്യോതിരാദിത്യ സിന്ധ്യ എഴുതുന്നു. "
(
പ്രധാനമന്ത്രിയുടെ ഓഫീസ്
ഇന്ത്യ-ഓസ്ട്രേലിയ സാമ്പത്തിക സഹകരണ-വ്യാപാര കരാറിന്റെ വെർച്വൽ ഒപ്പിടൽ ചടങ്ങിൽ പ്രധാനമന്ത്രി ശ്രീ നരേന്ദ്ര മോദി നടത്തിയ പരാമർശങ്ങൾ
പ്രധാനമന്ത്രി മോറിസൺ,
ഓസ്ട്രേലിയയുടെയും ഇന്ത്യയുടെയും വാണിജ്യ മന്ത്രിമാർ,
ഒപ്പം നമ്മോടൊപ്പം ചേർന്ന ഇരു രാജ്യങ്ങളിലെയും എല്ലാ സുഹൃത്തുക്കളേ ,
നമസ്കാരം!
ഇന്ന്, ഒരു മാസത്തിനുള്ളിൽ, ഇത് എന്റെ സുഹൃത്ത് സ്കോട്ടുമായുള്ള എന്റെ മൂന്നാമത്തെ നേരിട്ടുള്ള ആശയവിനിമയമാണ്. കഴിഞ്ഞ ആഴ്ച വെർച്വൽ ഉച്ചകോടിയിൽ ഞങ്ങൾ വളരെ ഫലപ്രദമായ ചർച്ച നടത്തി. ആ സമയത്ത്, സാമ്പത്തിക സഹകരണവും വ്യാപാര കരാറും സംബന്ധിച്ച ചർച്ചകൾ എത്രയും വേഗം അവസാനിപ്പിക്കാൻ ഞങ്ങൾ ഞങ്ങളുടെ ടീമുകൾക്ക് നിർദ്ദേശം നൽകിയിരുന്നു. ഈ സുപ്രധാന കരാർ ഇന്ന് ഒപ്പുവെക്കുന്നതിൽ എനിക്ക് അതിയായ സന്തോഷമുണ്ട്. ഈ അസാധാരണ നേട്ടത്തിന്, ഇരു രാജ്യങ്ങളിലെയും വാണിജ്യ മന്ത്രിമാരെയും അവരുടെ ഉദ്യോഗസ്ഥരെയും ഞാൻ ഹൃദയപൂർവ്വം അഭിനന്ദിക്കുന്നു.
ഓസ്ട്രേലിയയുടെ മുൻ പ്രധാനമന്ത്രിയും, പ്രധാനമന്ത്രി മോറിസന്റെ ഇപ്പോഴത്തെ വ്യാപാര ദൂതനുമായ ടോണി ആബട്ടിനെയും പ്രത്യേകം അഭിനന്ദിക്കാൻ ഞാൻ ആഗ്രഹിക്കുന്നു. ഈ പ്രക്രിയ ത്വരിതപ്പെടുത്തുന്നതിൽ അദ്ദേഹത്തിന്റെ ശ്രമങ്ങൾ സംഭാവന ചെയ്തിട്ടുണ്ട്.
സുഹൃത്തുക്കളേ ,
ചുരുങ്ങിയ സമയത്തിനുള്ളിൽ ഇത്രയും സുപ്രധാനമായ ഒരു കരാറിന്റെ സമാപനം ഇരുരാജ്യങ്ങളും തമ്മിൽ എത്രത്തോളം പരസ്പരവിശ്വാസം നിലനിൽക്കുന്നുവെന്ന് കാണിക്കുന്നു. ഇത് തീർച്ചയായും നമ്മുടെ ഉഭയകക്ഷി ബന്ധത്തിലെ ഒരു നിര്ണ്ണായക നിമിഷമാണ് . നമ്മുടെ സമ്പദ്വ്യവസ്ഥകൾക്ക് പരസ്പരം ആവശ്യങ്ങൾ നിറവേറ്റാനുള്ള വലിയ കഴിവുണ്ട്. ഈ കരാറിലൂടെ ഈ അവസരങ്ങൾ പൂർണമായി പ്രയോജനപ്പെടുത്താൻ നമുക്ക് കഴിയുമെന്ന് എനിക്ക് ഉറപ്പുണ്ട്.
ഈ ഉടമ്പടി വിദ്യാർത്ഥികൾ, പ്രൊഫഷണലുകൾ, വിനോദസഞ്ചാരികൾ എന്നിവരെ കൈമാറുന്നത് എളുപ്പമാക്കുകയും ഈ ബന്ധങ്ങൾ കൂടുതൽ ശക്തിപ്പെടുത്തുകയും ചെയ്യും. ഇന്ത്യ-ഓസ്ട്രേലിയ സാമ്പത്തിക സഹകരണവും വ്യാപാര കരാറും - 'ഇൻഡ് ഓസ് ഇ സി ടി എ യുടെ ഫലപ്രദവും വിജയകരവുമായ ചർച്ചകൾക്ക് ഞാൻ ഒരിക്കൽ കൂടി ഇരുരാജ്യങ്ങളുടെയും ടീമുകളെയും അഭിനന്ദിക്കുന്നു.
ഇന്നത്തെ പരിപാടിയിൽ പങ്കെടുത്തതിന് പ്രധാനമന്ത്രി മോറിസണോട് എന്റെ ഹൃദയംഗമമായ നന്ദി, ഓസ്ട്രേലിയയിൽ വരാനിരിക്കുന്ന തിരഞ്ഞെടുപ്പിന്റെ വിജയകരമായ നടത്തിപ്പിന് എന്റെ ആശംസകൾ. കൂടാതെ നാളെ നടക്കുന്ന ലോകകപ്പ് ഫൈനലിനുള്ള ഓസ്ട്രേലിയൻ വനിതാ ക്രിക്കറ്റ് ടീമിന് ആശംസകൾ.
നമസ്കാരം!
-ND-
(
ഉപരാഷ്ട്രപതിയുടെ കാര്യാലയം
തൊഴിലധിഷ്ഠിത പരിശീലനത്തിലൂടെ യുവാക്കളെ ശാക്തീകരിക്കുക : ഉപരാഷ്ട്രപതി
തിരഞ്ഞെടുത്ത മേഖലകളിൽ അറിവും വൈദഗ്ധ്യവും നേടാനും, മത്സരത്തിൽ നേരിട്ട് വിജയം കൈവരിക്കാനും നിശ്ചയദാർഢ്യത്തോടെ പരിശ്രമിക്കണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു യുവാക്കളോട് ആവശ്യപ്പെട്ടു.
വിജയവാഡയിലെ സ്വർണ ഭാരത് ട്രസ്റ്റിലെ വിവിധ തൊഴിലധിഷ്ഠിത കോഴ്സുകളിലെ ട്രെയിനികളെ അഭിസംബോധന ചെയ്തു സംസാരിക്കുകയായിരുന്നു അദ്ദേഹം . യുവാക്കൾക്ക് തൊഴിൽ പരിശീലനവും ആവശ്യമായ വൈദഗ്ധ്യവും നൽകി, സ്വയം തൊഴിൽ ചെയ്യുന്നതിനോ, ജോലി കണ്ടെത്തുന്നതിനോ അവരെ പ്രാപ്തരാക്കാൻ, സ്വകാര്യമേഖലയോടും എൻജിഒകളോടും അദ്ദേഹം ആഹ്വനം ചെയ്തു
യുവാക്കളുടെ ഊർജം രാഷ്ട്രനിർമ്മാണത്തിലേക്ക് നയിക്കേണ്ടത് പ്രധാനമാണെന്ന് നിരീക്ഷിച്ച അദ്ദേഹം, യുവാക്കളുടെ വൈദഗ്ധ്യ പരിശീലനത്തിനും ശാക്തീകരണത്തിനും പ്രധാനമന്ത്രി ശ്രീ നരേന്ദ്ര മോദി വലിയ ഊന്നൽ നൽകുന്നുവെന്ന് പറഞ്ഞു.
പ്രധാനമന്ത്രിയുടെ ഓഫീസ്
20-ാമത് ഏഷ്യൻ അണ്ടർ 20 അത്ലറ്റിക്സ് ചാമ്പ്യൻഷിപ്പിലെ പ്രകടനത്തിന് കായികതാരങ്ങളെ പ്രധാനമന്ത്രി അഭിനന്ദിച്ചു
20-ാമത് ഏഷ്യൻ അണ്ടർ 20 അത്ലറ്റിക്സ് ചാമ്പ്യൻഷിപ്പിലെ മികച്ച പ്രകടനത്തിന് കായിക താരങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"നമ്മുടെ കായിക താരങ്ങളെ ഓർത്ത് അഭിമാനിക്കുന്നു! 20-ാമത് ഏഷ്യൻ അണ്ടർ 20 അത്ലറ്റിക്സ് ചാമ്പ്യൻഷിപ്പിൽ അവർ മികച്ച പ്രകടനം നടത്തി! 6 സ്വർണമുൾപ്പെടെ 19 മെഡലുകളോടെ ഇന്ത്യ 45 രാജ്യങ്ങളിൽ മൂന്നാം സ്ഥാനത്തേക്ക് ഉയർന്നു. നമ്മുടെ കായിക താരങ്ങളുടെ വിജയം ആഘോഷിക്കുകയും അവരുടെ ഭാവി ശ്രമങ്ങൾക്ക് ഏറ്റവും മികച്ചത് ആശംസിക്കുകയും ചെയ്യുന്നു. "
രാജ്യരക്ഷാ മന്ത്രാലയം
ഏഴിമല നാവിക അക്കാദമിയില് നിന്ന് 217 കേഡറ്റുകള് പുറത്തിറങ്ങി
ഇന്ത്യന് നാവിക സേനയിലേയും, തീരദേശ സേനയിലേയും പരിശീലനം പൂര്ത്തിയാക്കിയ 317 നാവിക കേഡറ്റുകളുടെ പാസ്സിംഗ് ഔട്ട് പരേഡ് ഏഴിമലയിലുള്ള ഇന്ത്യന് നാവിക അക്കാദമിയില് ഇന്ന്  നടന്നു. ടാന്സാനിയയില് നിന്നുള്ള ഒരു അന്താരാഷ്ട്ര കേഡറ്റും ഇതിള് ഉള്പ്പെടും.
2018 ലെ ശരത്കാല ടേമിലെ നാല് വ്യത്യസ്ഥ കോഴ്സുകളില് പരിശീലനം പൂര്ത്തിയായവരാണ് ഇന്ന് പുറത്തിറങ്ങിയത്. ഇന്ത്യന് നേവല് അക്കാദമി കോഴ്സ് , ഇന്ത്യന് നേവല് അക്കാദമി കോഴ്സ്  95 പേര് വീതവും, നേവല് ഓറിയന്റേഷന് കോഴ്സില്  26 പേരും, നേവല് ഓറിയന്റേഷന് കോഴ്സില്  27 പേരും പരിശീലനം നേടി. 16 വനിതാ കേഡറ്റുകളും പരിശീലനം പൂര്ത്തിയാക്കിയവരില് ഉള്പ്പെടും.
ദക്ഷിണ നാവിക കമാന്ഡ് മേധാവി വൈസ് അഡ്മിറല് അനില് കുമാര് ചാവ്ള പരേഡ് പരിശോധിച്ച് മികച്ച രീതിയില് പരിശീലനം പൂര്ത്തിയാക്കിയ ഒന്പത് കേഡറ്റുകള്ക്ക് മെഡലുകള് സമ്മാനിച്ചു.
(ND MRD - 863